
 19.12.2015
 BG
 Официален вестник на Европейския съюз
 L 333/89
 РЕГЛАМЕНТ ЗА ИЗПЪЛНЕНИЕ (ЕС) 2015/2405 НА КОМИСИЯТА
 от 18 декември 2015 година
 за откриване и управление на тарифни квоти на ЕС за селскостопански продукти с произход от Украйна
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 187, буква а) от него,
 като има предвид, че:
 (1)
 С Решение No 2014/668/ЕС на Съвета (2) се предоставят пълномощия за подписване, от името на Европейския съюз, и временно прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (3) („Споразумението“), по отношение на някои разпоредби на посоченото споразумение. В член 29, параграф 1 от споразумението се предвижда, че митата върху вноса на стоки с произход от Украйна се намаляват или премахват в съответствие с приложение I-A към глава I от дял IV на споразумението. В допълнението към посоченото приложение са изброени тарифните квоти за внос на някои стоки с произход от Украйна, включително селскостопански продукти, попадащи в обхвата на Регламент (ЕС) No 1308/2013.
 (2)
 В очакване на временното прилагане на споразумението, в съответствие с разпоредбите на Регламент (ЕС) No 374/2014 на Европейския парламент и на Съвета (4), бяха открити тарифни квоти за внос на някои стоки с произход от Украйна за 2014 г. и 2015 г., които се управляват от Комисията въз основа на принципа „пръв пристигнал — пръв обслужен“ в съответствие с Регламент (ЕИО) No 2454/93 на Комисията (5).
 (3)
 Споразумението ще се прилага временно от 1 януари 2016 г. Поради това е необходимо да се открият годишни тарифни квоти за внос на селскостопански продукти, включени в приложение I-A към глава 1 от дял IV на Споразумението, считано от 1 януари 2016 г.
 (4)
 Както е предвидено в споразумението, за да могат да се ползват тарифните облекчения, предвидени в настоящия регламент, продуктите, изброени в приложението, следва да се придружават от доказателство за произход.
 (5)
 Комбинираната номенклатура (КН) в приложение I към Регламент (ЕИО) No 2658/87 на Съвета (6), изменена с Регламент за изпълнение (ЕС) No 1101/2014 на Комисията (7), съдържа нови кодове по КН, които са различни от тези в Споразумението. Следователно приложението към настоящия регламент следва да вземе предвид новите кодове по КН.
 (6)
 Споразумението ще се прилага временно и частично от 1 януари 2016 г. За да се осигури ефективно прилагане и управление на тарифните квоти, които се предоставят съгласно споразумението, настоящият регламент следва да се прилага от 1 януари 2016 г.
 (7)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Откриват се тарифни квоти на ЕС за продуктите, изброени в приложението, с произход от Украйна.
 Член 2
 Митата,